cyanic-selkie/wikianc huggingface dataset:
אדוארד סימונס
ביוגרפיה
מאוחר יותר עיצב סימונס את מלון וולדורף אסטוריה בניו יורק, ספריית הקונגרס בוושינגטון, ואת סדרת ציורי הקיר "ציוויליזציה של הצפון מערבי" ברוטונדה של מדינת מינסוטה שבסנט פול.
ירידה במשקל
ירידה בלתי מוסברת במשקל, שאינה מיוחסת לצריכת קלוריות מופחתת או לפעילות גופנית, מכונה קכקסיה והיא עלולה להיות סימפטום לבעיה רפואית חמורה.
אדוארד סימונס
ביוגרפיה
בשנת 1914, הוא נסע עם צ'יילד האסאם כדי לצפות בציורי המדבר של אריזונה של האמן הקליפורני חבייר מרטינז בסטודיו שלו בפיידמונט, קליפורניה. סימונס היה חבר ב"אגודת עשרת הציירים האמריקאים", שפרשו מחברת האמנים האמריקאים. הוא נחשב גם לתורם לסגנון המכונה הרנסאנס האמריקאי. תנועה אמנותית לאחר מלחמת האזרחים האמריקאית שהדגישה את יחסי הגומלין בין האדריכלות, הציור, הפיסול ועיצוב הפנים.
ירידה במשקל
בחברה המודרנית, השמנת יתר הפכה לבעיה חברתית מהותית, והדבר הוביל עם השנים להיווצרות שוק עצום ומשגשג של מוצרים ושירותים המתיימרים לספק פתרונות קלים, מהירים וזולים להרזיה. עם זאת, ישנם חילוקי דעות לגבי היעילות והאמינות של אותם המוצרים והשירותים. המוצרים הללו כוללים בין היתר ספרים, תקליטורי DVD, קרמים, כדורים, מרכזי כושר, מרפאות, מאמנים אישיים, קבוצות הרזיה, מוצרי מזון ותוספי מזון.
אדוארד סימונס
ביוגרפיה
סימונס פרסם את האוטוביוגרפיה שלו בשנת 1922.
ונדליזם של ציור
בשנת 1996 ציורו "בן הנגר" הממוקם בכנסייה האוניטרית הראשונה, ניו בדפורד, מסצ'וסטס, נלקח מהקיר ונחתך ממסגרתו. הקטע המתאר את ישו נחתך והוסר, והציור ההרוס נשאר מונח על הרצפה. החלק האבוד נמצא בשנת 2006 מגולגל מאחורי מקרר כשהוא הוצא ממטבח הקהילה. הציור שוחזר והבעלות הועברה לבית ומוזיאון הגן של רוטש-ג'ונס-דאף.
ירידה במשקל
משקל בטווח הנחשב לבריא נחשב לגורם מכריע לכך שהבריאות הכללית של האדם תהיה טובה, שכן משקל עודף, ובמיוחד השמנת יתר חולנית, כרוכים בסיכון מוגבר לסיבוכים בריאותיים שונים, לרבות סוכרת מסוג 2, מחלות לב וכלי דם, סוגי סרטן מסוימים, וסיבוכים נוספים. משום כך אנשי מקצוע בתחום הבריאות ממליצים לפציינטים שלהם לעיתים רבות לרדת במשקל על מנת להפחית את הסיכון שהם יסבלו בעתיד בקרוב או הרחוק מהסיבוכים הבריאותיים הללו, וכמו גם על מנת שהם יוכלו לשפר את איכות חייהם.
ביצוע שינויים בתזונה היא לרוב המרכיב המרכזי שמסייע לאדם לרדת במשקל. בחירה במזון עם ערכים תזונתיים, שאינו מעובד, אשר עתיר בחלבונים ומכיל כמות מופחתת של סוכר, והקפדה על גירעון קלורי סביר בתפריט היומיומי תסייע להוביל לירידה הדרגתית במשקל. בנוסף, דפוסי תזונה מסוימים, כמו התזונה הים תיכונית או הדיאטה הקטוגנית הוכחו כיעילים לירידה במשקל ולשיפור הבריאות הכללית.
פעילות גופנית היא מרכיב חיוני נוסף לירידה במשל וכמו גם לאופן בו ניתן לוודא שמצליחים להישאר לאורך זמן במשקל אשר בטווח הנחשב בריא. כאשר משלבים באופן קבוע פעילויות גופניות הדבר מסוגל לסייע רבות הן בשריפת הקלוריות, הן בהגברת חילוף החומרים בגוף והן לסייע לוודא ששומרים על הרכב גוף בריא. פעילויות אירוביות כמו ריצה, רכיבה על אופניים ושחייה יכולות גם להועיל לשרוף שומן גוף תוך שמירה על מסת השריר.
שינוי דפוסי התנהגות הוא גם חלק אינטגרלי בתהליך הירידה במשקל. הצבת יעדים ריאליים, ההקפדה על איסוף נתונים המאפשרים לעקוב אחר ההתקדמות בתהליך הירידה במשקל, והשגת תמיכה מצד בני משפחה וחברים, וההכרה בבעיות שנובעות מאכילה רגשית ואימוץ מנגנונים בריאים להתגבר על כך יכולים לתרום רבות לכך שמצליחים באופן לרדת במשקל ולהישאר במשקל בריא לאורך זמן.
חשוב במיוחד לרדת במשקל באופן זהיר ולהימנע מדיאטות קיצוניות או שיטות לא בריאות אחרות לירידה במשקל שעלולות לפגוע בבריאות הפיזית והנפשית של האדם. שיטות הרזיה מסוימות, המבטיחות השגת תוצאות יוצאות דופן באופן מזורז, עלולות לעתים רבות לגרום לחוסרים תזונתיים, לדלדול מהיר במסת השרירים ולבעיות בריאות אחרות. משום כך חשוב להקפיד שההתמקדות תהיה בראש ובראשונה בשיפור המצב הבריאותי הכללי של האדם ולא רק בירידה למספר מסוים במכשיר השקילה.
אתר ההנצחה לנופלי קיבוץ שובל
אתר ההנצחה לנופלי קיבוץ שובל שוכן בשטח הקיבוץ שובל בנגב הצפוני. מונצחים בו שמות 13 נופלים.
האתר
האתר נבנה על צלע גבעה נמוכה בקיבוץ. הוא מערכת של קירות וקוביות בטון, שמשולבים בה גרמי מדרגות המעפילים לראש הגבעה ורחבה מרכזית מרוצפת. הקירות והקוביות באתר נראים כמערכת של ביצורים ובונקרים. בחלק מפינות האתר נטועים עצים וצמחים ומים זורמים בתעלות בו.
קבוצת קוביות בטון בגבהים שונים ניצבת בפינת הרחבה המרכזית, ועליהן מופיעים שמות הנופלים. על גבי כותל לידם מופיעה הכתובת "כי מדי דברי בו זכור אזכרנו עוד". בסמוך מוצבים כן בטון ללהבת זיכרון ותורן לדגל.
האתר הוקם ביזמת הקיבוץ, תוכנן על ידי האדריכל יחיאל ערד ונחנך בשנת 1980.
Monopoly
השיר הגיע למקום ה-69 במצעד הבילבורד הוט 100.
רקע וכתיבה
השיר נכתב על ידי אריאנה גרנדה, ויקטוריה מונה, צ'ארלס אנדרסון, מייקל פוסטר וטים סובי והופק על ידי סושיאל האוס וטובי. מונה עבדה בעבר עם גרנדה מספר פעמים, בהן כתבו יחד את השירים "", "", "" וכולי.
בנוסף לכך, עלה השיר לרשת הזרמת המדיה ספוטיפיי בסמוך לצאתו.
פריסה (גאומטריה)
בגאומטריה, פריסה (או פרישׂה) של משטח תלת־ממדי, היא צורה גאומטרית דו-ממדית שעל ידי קיפולה, או עיקומה, ניתן ליצור את המשטח. משטח שיש לו פריסה, נקרא משטח פריס (developable). באופן גס, ניתן לסווג משטחים פריסים לשלושה סוגים: משטחי פאות, הבנויים מפאות מישוריות המחוברות זו לזו במקצועות, משטחים שפני השטח שלהם עקומים, ומשטחים שהם שילוב של משטחים עקומים ומשטחים מישוריים. אפשר להבדיל גם בין משטחים סגורים, הכולאים בתוכם גוף תלת-ממדי, ובין משטחים פתוחים. השימוש העיקרי בפריסות הוא ביצירת דגמים או מוצרים תלת-ממדיים, מחומרי גלם שטוחים. פריסה יכולה לשמש כעזר או הדגמה לחישוב שטח הפנים של גופים.
פריסה של משטח פאות
בגאומטריה, ההתייחסות לפריסה של משטחי פאות, היא, בדרך כלל, בהקשר של פאונים, שהם משטחי פאות סגורים. בשימושים טכנולוגיים, נפוצים מקרים של משטחי פאות, שהם לאו דווקא סגורים. צורת הפריסה של משטח פאות היא של מצולע הבנוי מחיבור כלל מצולעי פאות המשטח. על גבי הפריסה מוצגים קווי הקיפול, שהם הצלעות המשותפות לכל שתי פאות סמוכות. בפריסה כזו מתקיימים הדברים הבאים: 1. כל שתי פאות שהן שכנות זו לזו בפריסה, הן גם שכנות במשטח עצמו. 2. לכל שתי פאות שכנות יש צלע משותפת. 3. בכל קודקוד של הפריסה, סכום כל זוויות הפאות הנוגעות בו, קטן משלוש מאות וששים מעלות. פריסה של פאון מתקבלת, בדרך כלל, על ידי חיתוך מספר מקצועות, באופן שמאפשר הפרדה בין פאות סמוכות, פתיחת המעטפת והשטחתה על פני משטח מישורי. באופן הזה, פאות הפאון נשמרות, ומקצועות הפאון מוצגים על פני הפריסה כקווי קיפול. מספר המקצועות, שלאורכן יש לבצע חיתוך, תלוי במספר פאות הפאון. במקרה של קובייה, למשל, יש לבצע חיתוך לאורך שבעה, מתוך שנים עשר המקצועות שלה. במקרה של ארבעון, לעומת זאת, די בשלושה חיתוכים בלבד. בחירת המקצועות שלאורכם יתבצע החיתוך, קובעת את צורת הפריסה. הפאון שלו מספר הפריסות הקטן ביותר הוא הארבעון, שלו שתי פריסות בלבד. הארבעון הוא גם הפאון היחיד שפריסותיו הן קמורות. קיימים מקרים בהם ניתן ליצור מפריסה אחת יותר מפאון אחד.
בעיה מתמטית בלתי פתורה: האם לכל פאון קמור קיימת פריסה אחת לפחות?
פריסה של משטח עקום
לא לכל משטח עקום קיימת פריסה. רק למשטחים שהם חלק ממשטח ישרים קיימת פריסה. דוגמאות למשטחים כאלה הם הגליל הפתוח (ללא הבסיסים), והחרוט הפתוח (ללא הבסיס). עם זאת, לא לכל משטח ישרים קיימת פריסה (למשל, ההיפרבולואיד וההליקואיד). משטחים שעקמומיות גאוס שלהם שונה מאפס, כמו הכדור, או הטורוס, הם משטחים שאין להם פריסה. קיימים מספר הבדלים בין פריסה של משטח פאות לבין פריסה של משטח עקום: 1. בעוד שיצירת משטח-פאות מפריסתו נעשית על ידי קיפול הפריסה לאורך קווי הקיפול בלבד, במשטח עקום, יצירת המשטח נעשית על ידי עוות הפריסה בכל נקודה ונקודה על פניה. מסיבה זו, פריסה של משטח עקום אינה כוללת סימון של קווי קיפול. 2. צורת הפריסה של משטח עקום אינה בהכרח מצולע, והחיבור בין חלקים סמוכים של הפריסה יכול להיות נקודתי. 3. בעוד שיצירת פריסה של משטח פאות היא פשוטה וישירה, כיון שצורת הפאות אינה משתנה, במקרה של משטח עקום, יצירת הפריסה מבוססת בדרך כלל על חישוב מתמטי.
גופים שפני השטח שלהם כוללים משטחים עקומים
ניתן לסווג את הגופים שאינם פאונים, ושפני השטח שלהם פריסים, לשלוש קבוצות: 1. פני השטח בנויים משילוב של משטח, או משטחים, עקומים, ומשטח, או משטחים, מישוריים. דוגמאות: הגליל והחרוט 2. גופים שפני השטח שלהם בנויים ממספר משטחים עקומים. לדוגמה: דו-חרוט (Bi-cone) 3. גופים שפני השטח שלהם בנויים ממשטח חלק יחיד. לדוגמה: הספריקון (sphericon) והאולואיד (oloid).
גליל ישר וגליל נטוי - פריסה של גליל מעגלי ישר בנויה ממלבן, ושני עיגולים חופפים הצמודים לשניים מהניצבים הנגדיים שלו. המלבן הוא צורת מעטפת הגליל, לאחר ששוטחה, והעיגולים הם למעשה בסיסי הגליל השומרים על צורתם. אורך כל אחד מהניצבים הצמודים לעיגולים שווה באורכו להיקף העיגול הצמוד אליו, ואורך שני הניצבים הנותרים שווה לגובה הגליל. בגליל מעגלי נטוי, צורת הבסיסים היא של אליפסה, שצירה הקצר שווה באורכו לקוטר הגליל, וצירה הארוך נמצא ביחס הפוך לקוסינוס זווית הנטייה שלו.
חרוט ודו-חרוט - פריסה של חרוט בנויה מגזרת מעגל ומעיגול הצמוד אליה. גזרת המעגל היא מעטפת החרוט לאחר ששוטחה, והעיגול הוא בסיס החרוט המשמר את צורתו. רדיוס גזרת המעגל שווה לאורך הקו היוצר של החרוט, ואורך הקשת שלה שווה להיקף עיגול הבסיס. זווית הגזרה, ברדיאנים, שווה ליחס בין היקף מעגל הבסיס, לאורך הקו היוצר. פריסה של דו-חרוט בנויה משתי גזרות מעגל צמודות זו לזו. כל אחת מגזרות המעגל היא צורת מעטפת אחד החרוטים לאחר ששוטחה.
ספריקון - פריסה של ספריקון בנויה ממשטח יחיד. זוהי למעשה צורה זהה לצורת העיקבה שהספריקון מותיר בשעה שהוא מתגלגל על משטח ישר.
פריסה של פוליטופ
פוליטופ (polytope) הוא הכללה של פאון בממד מסדר כלשהו. בממד הרביעי פאונים מתפקדים כמו שצלעות מתפקדות בממד השלישי. מכאן שהפריסה של פוליטופ בממד הרביעי היא, למעשה, גוף הבנוי מפאונים, דהיינו, גוף תלת-ממדי.
שימושים טכנולוגיים
השימוש בפריסות רווח מאוד בתחום האריזות למיניהן. חומרי הגלם המקובלים בטכנולוגיה זו הם גיליונות נייר או קרטון, ויריעות מחומרים פלסטיים. צורת הפריסה נחתכת על ידי מבלט, אשר גם מדגיש את קווי הקיפול. המוצר הסופי מתקבל על ידי קיפול הפריסה בדרך מסוימת. יתרונות טכנולוגיה זו הם: פשטות, עלויות נמוכות, וחסכון בנפח אחסון. תחום נוסף בו רווח שימוש בפריסות הוא תחום הזווד האלקטרוני. חומרי הגלם המקובלים בטכנולוגיה זו הם לוחות אלומיניום או פלדה. צורת הפריסה נוצרת בדרך כלל על ידי חיתוך לייזר או בעיבוד שבבי, וכיפוף הפריסה למארז הסופי נעשה על ידי מכונות כיפוף מיוחדות. טכנולוגיה זו חוסכת את השימוש בהלחמות וריתוכים, וכן שימוש בברגים או במסמרות. גם בתחום הביגוד והאופנה נעשה שימוש נרחב בגזרות, שהן למעשה פריסות שעשויות מבד.
יחסי גרמניה–פנמה
יחסי גרמניה–פנמה הם יחסי החוץ בין גרמניה לפנמה.
היסטוריה
בסביבות 1860 ניסו גרמנים מטקסס להתיישב במחוז צ'יריקי כחקלאים, אך ניסיון זה נכשל. גרמניה שמרה על יחסים דיפלומטיים עם פנמה מאז 1953. הסדר הדמוקרטי הבסיסי של פנמה, היציבות הפוליטית וההסכמה עם גרמניה בנושאים בינלאומיים רבים כמו גם כלכלת השוק הפתוחה והדינמית שלה והאינטגרציה האזורית הגוברת מהווים בסיס איתן להעצמת היחסים הטובים שתי מדינות.
יחסים כלכליים
בקרב מדינות מרכז אמריקה, פנמה היא שוק עיקרי לייצוא והשקעות גרמניים. היתרונות העיקריים שמציעה פנמה כיעד עסקי לחברות גרמניות הם חשיבותה של המדינה כמרכז שירותים אזורי תחרותי ביותר עם התעלה, הנמלים, מרכז התעופה שלה, אזורים כלכליים מיוחדים, בנקים וחברות ביטוח, כמו גם חקיקה ידידותית למשקיעים שלה, והטבות מס. לשכת המסחר והתעשייה הגרמנית-פנמית מונה יותר מ-145 חברות חברות והיא שייכת לרשת לשכות המסחר הגרמניות בחו"ל. ישנן חברות גרמניות בעלות שם רבות הפועלות בפנמה, חלקן עם פנמה כמפקדה האזורית.
גרמניה סיימה את שיתוף הפעולה לפיתוח הדו-צדדי עם פנמה בשנת 2004 בגלל רמת הפיתוח הגבוהה יחסית של המדינה. התאגיד הגרמני לשיתוף פעולה בינלאומי מפעיל במדינה מספר פרויקטים בתחום התייעלות אנרגטית. פנמה משתתפת בפרויקטים הנתמכים על ידי גרמניה באמצעות מערכת השילוב המרכז אמריקאית (Sistema de la Integración Centroamericana, SICA) וכחלק מהשותפות האסטרטגית עם הוועדה הכלכלית של האו"ם לאמריקה הלטינית (ECLAC). אלה מתמקדים בין היתר בפיתוח בר קיימא, יעילות אנרגיה ולכידות חברתית. בין השנים 2014–2018, יוזמת האקלים הבינלאומית של משרד הסביבה הפדרלי (ICI) סיפקה תמיכה בהגנה על שטחי ביצות ואזורי שימור בפנמה באמצעות תוכנית הפיתוח של האו"ם (UNDP). בנוסף, גרמניה תומכת בפנמה באמצעות המימון של האיחוד האירופי שניתן לשיתוף פעולה עם האזור ועם פנמה.
ספרות
ספר הילדים הגרמני הקלאסי "הו, כמה יפה פנמה" מאת יאנוש מתאר ניסיון לנסוע לפנמה, שמסתיים בביתם הישן של הגיבורים.
סמל גגאוזיה
סמל גגאוזיה הוא סמלה של גגאוזיה, אזור אוטונומי בדרום-מזרח רפובליקת מולדובה. הוא מופיע גם לצד סמליה הרשמיים של מולדובה. הסמל מורכב ממגן הרלדי, בחלקו התחתון חצי עיגול בצבע זהב, המסמן את השמש העולה עם עלות השחר, על רקע כחול. הקישוטים הלאומיים מונחים באופן סימטרי בצידי המגן, ושזורות בהם שיבולים זהובות העטופות בדגל גגאוזיה. בדגל צבעים אופקיים: החלק העליון עבה יותר ובצבע כחול, ומתחתיו פסים בצבע לבן ואדום. הצבעים מייצגים את הסדר השבטי ומעידים על מוצאם של הגגאוזים. כל צבע מתייחס לאב הקדמון: הפצ'נגים, הקימצ'קים, והטורקים-אוג'וזים.
הסמל מושפע מסמל ברית המועצות. מעצב סמלה של גגאוזיה הוא האמן פיודור דולוגלו, והוא אושר בשנת 1994.
מחוץ לעצמך (סדרת טלוויזיה)
מחוץ לעצמך (ברוסית: Вне себя́) היא סדרת טלוויזיה רוסית בבימויו של אלכסנדר דולריין, שהופקה בשיתוף פעולה עם 1-2-3 Production. שידור הבכורה של שני הפרקים הראשונים התקיים ב-18 בנובמבר 2021 בשירות הווידאו Premier. הסדרה גם עולה במקביל ברשת TNT.
עלילה
מומחה ההשקעות המצליח דמיטרי אוזרצקי ניצוד על ידי רוח הרפאים של אשתו מרינה שנרצחה וקצין משטרת הפדרציה הרוסית איגור שנורה למוות. כדי להיפטר מהישויות הנראות רק לו ומפערי הזיכרון שהוא חווה לנצח, כמו גם כדי לקבל משמורת על בנו סשה, מתחיל אוזרצקי לחקור את סיבות המוות האמיתיות של הרוחות שמטרידות אותו.
הפקה
לראשונה, הוכרז בפומבי על הפקת הסדרה ב-19 באפריל 2021.
בפועל, צילומי הפרויקט החלו בשנת 2019 והסתיימו במאי 2021, אחר שנקטעו עקב פרוץ נגיף קורונה וההגבלות האפידמיולוגיות שהטילו הרשויות הפדרליות על התקהלויות. הסדרה צולמה במוסקבה, פרבריה, צפון אוסטיה ובמקסיקו.
Your New Boyfriend
"Your New Boyfriend" (החבר החדש שלך) הוא הסינגל השישי של הזמר-יוצר, היוטיובר, והסטרימר ויל גולד, הידוע יותר ברשת בשם וילבור סוט (באנגלית: Wilbur Soot). השיר יצא ב-11 בדצמבר 2020, והופיע במקום ה-100 במצעד הסינגלים הבריטי של אמצע השבוע, שפורסם על ידי חברת המצעדים הרשמית, במשך השבוע של 14 בדצמבר. הוא הופיע לראשונה במקום ה-83 במצעד הסינגלים הבריטי ב-18 בדצמבר 2020, ואחר כך הגיע לשיאו במקום ה-65 ב-8 בינואר 2021.
רקע, הוצאת השיר וביקורת
"Your New Boyfriend" הוא השיר האחרון בטרילוגיית השירים שלו על דמותו המוקדית, Lonely Boy (בתרגום חופשי: בן בודד), שמאוהב באי-גירל. שני השירים הקודמים בטרילוגיה, "I'm in Love with an E-Girl" ו"Internet Ruined Me", היו שניהם בסגנון דומה ל"Your New Boyfriend". השיר הציג קולות רקע של המוזיקאית החברה, Chevy.
הסינגל נכנס למצעד הסינגלים בבריטניה במקום ה-100 ב-14 בדצמבר, ובהמשך הופיע רשמית במצעד הסינגלים בבריטניה במקום ה-83 בשבוע של 18 בדצמבר. השיר עזב את המצעד בשבוע שלאחר מכן, אך מאוחר יותר הופיע שוב במקום ה-65 בשבוע של 8 בינואר 2021. הסינגל הופיע גם במצעד הסינגלים העצמאי של בריטניה, שם הגיע לשיאו במקום ה-10, ומצעד ההורדות לסינגלים בבריטניה, שם הגיע לשיאו במקום ה-70. בשל הפופולריות של השיר, גולד הופיע במצעד האמנים העולים של בילבורד במקום ה-46 בשבוע של 26 בדצמבר 2020. בעקבות הופעתו של גולד במצעד האמנים העולים, "Your New Boyfriend" נכנס למצעד העולמי LyricFind, שפורסם גם על ידי בילבורד, והגיע בו למקום ה-2 בשבוע של 2 בינואר 2021. רולינג סטון דיווחו כי גולד מכר 9.6 מיליון עותקים בחודש דצמבר, שאותן ייחסו ל"Your New Boyfriend".
וידאו קליפ
הווידאו קליפ של השיר הועלה ליוטיוב באותו יום בו יצא השיר. הסרטון מציג את דמותו המוקדית, Lonely Boy (בגילומו של גולד), בסביבת משרדים, כשהוא שר על מורת רוחו מהחבר חדש, הקרוי ג'ארד, של סטרימרית ב-Twitch. הסרטון כולל מספר התייחסויות לתרבות הפופולרית, כמו תמונת הפרופיל בגוגל של Lonely Boy היא של דמות אנימה גברית עצובה. בסרטון, שמה של הסטרימרית מופיע על המסך כ"פנדורה ברייתווייט", שמה של דמות בדיונית בסדרת ספרי אדריאן מול מאת סו טאונסנד.
אנשי צוות
קרדיטים שהותאמו מיוטיוב:
נ'טשינגוואיו חוזה
נ'טשינגוואיו קמאולה חוזה (באנגלית: Ntshingwayo kaMahole Khoza; 1809 - 21 ביולי 1883) היה איש צבא משבט הזולו, אשר פיקד על הצבא של בני הזולו במהלך קרב איסאנדלוואנה.
ביוגרפיה
חוזה נולד בתאריך לא ברור במהלך שנת 1809. הפרטים על חייו המוקדמים מעטים למדי. הוא היה אחד ממדריכיו של הנסיך קטשאויו קמפנדה, אולם עם פרוץ מלחמת האזרחים בין קטשאויו לבין אחיו מבוזאי, תמך נ'טשינגוואיו במבוזאי. המלחמה הסתיימה ב-1856 בניצחון מוחץ של קטשאויו. נ'טשינגוואיו הצליח להתפייס עמו, אולם המשיך לסבול מחוסר אמון מסוים מצד קטשאויו אשר הפך למלך הזולו ב-1872.
עם פרוץ מלחמת הזולו ב-1879, מינה המלך את נ'טשינגוואיו למפקד הכוח העיקרי של צבא הזולו. זאת חרף העובדה שנ'טשינגוואיו היה באותה עת בן 70. נ'טשינגוואיו קיבל פקודות סותרות למדי מהמלך. מחד הוא הורה לו להתקדם לכיוון הטור המרכזי של הבריטים בפיקודו של לורד צ'למספורד ו"לאכול אותם", ומאידך להגיע עמם למשא ומתן. נ'טשינגוואיו החליט לתקוף את הבריטים בהזדמנות הראשונה שתמצא, וזו לא אחרה לבוא. כאשר צ'למספורד פיצל את כוחותיו, תקף נ'טשינגוואיו 1,400 חיילים בריטים בקרב איסאנדלוואנה, ונחל ניצחון מוחץ. זהו אחד הקרבות היחידים בהם ילידים החמושים בנשק פרימיטיבי הצליחו להביס כוח אירופי גדול ומצויד היטב.
ב-21 ביולי 1883, פתח זיבהבו במתקפת פתע על הארמון המלכותי באונדיני. נאמני קטשאויו נכנסו לקרב עם אנשיו, אולם מאות מהם נלכדו בחצר הארמון ונטבחו. אחיו של קטשאויו נרצח, והוא עצמו נפצע בחנית ונאלץ להימלט מהאזור. נ'טשינגוואיו עצמו היה בין ההרוגים, והוא בן 74 בערך. הארמון נהרס עד היסוד. כיום נ'טשינגוואיו נחשב לגיבור לאומי בקרב בני הזולו.
הפדרציה של ליגת הכדורגל האירופית (מיניפוטבול)
EMF נוסדה בפגישה שהתקיימה בפראג, צ'כיה, בתאריכים 23–25 במרץ 2012, היא הוקמה על ידי 11 חברים ומונה כיום 29 חברים מלאים.
מדינות חברות
רשימת המדינות החברות, כמפורט באתרEMF.
התחרות העיקרית של EMF היא EMF EURO לנבחרות לאומיות, שהתקיימה מדי שנה בשנים 2012–2018. בשנת 2019 החליטה האספה הכללית של EMF לארגן את EMF EURO כל שנתיים במחזור עם אליפות העולם של WMF. תחרות המועדונים העיקרית של EMF היא ליגת האלופות של EMF. בנוסף EMF מארגנת את EMF EUROCUP כתחרות המועדונים השנייה שלה וטורניר Euro Business Cup לצוותים ארגוניים.
ניב בוגין
ניב בוגין (נולד ב-29 ביולי 1960) הוא כדורסלן עבר ומאמן כדורסל ישראלי. בוגין שיחק בהפועל חולון, כקפטן הקבוצה, לאורך רוב הקריירה המקצוענית שלו. הוא שיחק בתפקיד סקנד גארד, היה קלע (שמאלי), מוביל כדור ומוסר.
קריירה
בוגין החל לשחק כדורסל בהפועל חולון בגיל 8, יחד עם חברו מבית הספר היסודי "שפרינצק" בחולון, ישראל אלימלך, איתו שיחק בקבוצה עד 1991 ברציפות.
בעונת 1975/6 זכה עם הפועל חולון בגביע הליגה לנערים, בעונת 1977/8 זכה איתה ב"דאבל" - אליפות וגביע הליגה לנוער ובעונת 1978/9 זכה איתה שוב בגביע הליגה לנוער.
בוגין שיחק בנבחרות ישראל לנוער, קדטים (מקום 11 באליפות אירופה ב-1977), העתודה והבוגרים, בה קלע 85 נקודות ב-25 משחקים.
בעונת 1982/3 היה בוגין במקום ה-14 בטבלת קלעי הליגה עם 404 נקודות. עם ריבוי הזרים באמצע שנות השמונים, נדחק מקומו של בוגין מהחמישייה הראשונה של חולון. על כך התבטא חברו ו"השחקן המשלים אותו": "קשה לי בלי ניב...קשה לי להתרגל למישהו אחר...הוא עזר לי מאוד במשחקים שבהם לא הלך לי. הוא לקח את העניינים לידיו. היום הוא חסר לי. לקחו ממני את החלק השני שלי".
בעונת 1985/1986 הגיע בוגין עם הפועל חולון לגמר גביע המדינה, בו הפסידה חולון 90:86. ב-1987 היה שותף למשחק ההיסטורי, בו הביסה הפועל חולון את מכבי תל אביב בתוצאה 66:85. בעונת 1990/1991 שוב הגיע עם הפועל חולון לגמר גביע המדינה, שגם בו הפסידה חולון 100:90.
ב-1996 מונה למאמן הפועל חולון. למרות הצלחת הקבוצה בסיבוב הראשון, לאחר 15 משחקים, עוד בטרם הספיק להנחיל את סגנונו המיוחד ושיטות המשחק שלו, הוחלף "דוקטור בוגין" על ידי המאמן המיתולוגי רלף קליין.
ניב בוגין היה לאחר פרישתו בעלים של חנות לשיווק קרמיקה ואביזרי אינסטלציה.
דאוצן קרוס
דאוצן קרוס (בהולנדית: Doutzen Kroes; נולדה ב-23 בינואר 1985) היא דוגמנית הולנדית, התפרסמה בשל עבודתה עבור ויקטוריה'ס סיקרט וכאנג'ל של ויקטוריה'ס סיקרט בשנים 2008—2014.
שנותיה הראשונות
קרוס נולדה בעיר Eastermar, בפרובינציית פריסלאנד, הולנד.
קריירת הדוגמנות
קרוס הופיעה על גבי השערים של כתבי העת: טיים מגזין, ווג, הרפרס בזאר, Elle, Seventeen, מארי קלייר, גלאמור, W, Avantgarde, Dazed & Confused and Numéro. היא גם מופיעה בקביעות בקטלוג של ויקטוריה'ס סיקרט ודיגמנה בתצוגת האופנה של החברה ב-2005, 2006, 2008 ו-2009.
קרוס דיגמנה בפרסומות לחברות גוצ'י, טומי הילפיגר, אסקאדה, דולצ'ה וגבאנה, ולנטינו גאראווני, ורסצ'ה, הוגו בוס, Guerlain, Bottega Veneta, דה בירס, גאפ, Gianfranco Ferre ו-Neiman Marcus. היא דיגמנה בתצוגות האופנה של Bottega Veneta, כריסטיאן דיור, כריסטיאן לקרואה, דולצ'ה וגבאנה, Dsquared2 ,Fendi, ז'אן-פול גוטייה, ג'ון גליאנו, לואי ויטון, מארק ג'ייקובס, רוברטו קוואלי, Shiatzy Chen, פראדה, ולנטינו וורסאצ'ה.
ב-2005 בחרו קוראי Vogue.com בקרוס כ"דוגמנית השנה".
היא הופיעה על גבי השער של גיליון מאי 2007 של ווג כאחת מעשר דוגמניות שתוארו כ"זן חדש של דוגמניות-על".
היא הופיעה לצד חלק מהדוגמניות הללו ב"לוח השנה של פירלי" לשנת 2008.
ב-2006 יצא הסרט התיעודי "Praat mar Frysk" על חייה של קרוס כדוגמנית. הוא תיעד את הפעם הראשונה של קרוס בשבוע האופנה במילאנו ומחשבותיה על תעשיית האופנה.
ביולי 2007, היא הרוויחה סכום משוער של $4.9 מיליון בתריסר החודשים שחלפו; פורבס ציין אותה כאחת מ-15 דוגמניות-העל המשתכרות את הסכום הגבוה ביותר.
באפריל 2008 היא צוינה במקום ה-5, עם הכנסה משוערת של $6 מיליון, , וכך גם במאי 2009.
ווג פריז כלל אותה כאחת משלושים הדוגמניות המובילות של שנות האלפיים.
קרוס היא גם המפרסמת הרשמית של פרובינציית Frisian עבור West Frisian language, שהיא שפת אמה.
בסוף אוגוסט 2008, אישרו ויקטוריה'ס סיקרט למגזין פיפל שקרוס היא האנג'ל החדש של ויקטוריה'ס סיקרט.
הפרסום הראשון שלה עבור החברה כאנג'ל החדשה היה "Supermodel Obsession", לצדה של אדריאנה לימה. בספטמבר 2009, חתמה על חוזה להיות הפנים החדשות עבור מותג קשמיר השווייצרי Repeat למשך שנתיים.
במוזיאון השעווה "מאדאם טוסו" שבאמסטרדם ישנה דמות שעווה של קרוס.
נכון לנובמבר 2009, היא כותבת טור חודשי אודות חייה עבור המהדורה ההולנדית של מארי קלייר.
כעת היא חתומה בסוכנות הדוגמנות DNA Model Management.
בפברואר 2010, דיגמנה קרוס במסלול הדוגמנות במהלך שבוע האופנה עבור פראדה ביחד עם עמיתותיה האנג'ל אלסנדרה אמברוזיו ומיראנדה קר. Bonnie Fuller, העורך לשעבר של המגזינים גלאמור, קוסמופוליטן ומארי קלייר שיבח את פראדה בבלוג שלו על שהשתמש בדוגמנית כמו קרוס בתצוגת האופנה. בשנת 2011 שיחקה בסרט נוביה זמליה.
באפריל 2015, השתתפה קרוס בקמפיין קיץ 2015 של רשת האופנה H&M.
חייה האישיים
שמה של קרוס נקשר בעבר לאחיינו של לני קרביץ, DJ ההיפ הופ גרג אנדרוס (DJ Ruckus).
כיום היא נשואה ל-DJ/ראפר סאנרי ג'יימס. לשניים בן ובת משותפים.
קרב סטרובילסק
קרב סטרובילסק הוא קרב צבאי מתמשך בין הכוחות המזוינים של אוקראינה לבין הכוחות המזוינים של רוסיה על השליטה בעיר סטרובילסק שבאוקראינה. הקרב החל ב-25 בפברואר 2022, והוא חלק מהמתקפה במזרח אוקראינה בפלישה הרוסית לאוקראינה ב-2022.
רקע
סטרובילסק היא עיר ליד לוהנסק שבמחוז לוהנסק, אוקראינה. היא משמשת כמרכז המנהלי של ראיון סטרובילסק. נהר איידר זורם במערב העיר, ויוצר מכשול טבעי.
מהלך הקרב
עימותים ראשונים ליד סטרובילסק החלו ב-24 בפברואר 2022. ב-25 בפברואר, הכוחות המזוינים של אוקראינה חיסלו שיירה של חיילים רוסיים שהתכוננו לחצות את נהר איידר.
העיר ניזוקה בצורה קשה על-ידי מטחי ארטילריה רוסית.
ב-6 במרץ, סרחי היידאי, מושל מחוז לוהנסק, הצהיר כי הכוחות הרוסיים כבשו את סטרובילסק.
לולה טאנג
לולה טאנג ( באנגלית: Lola Tung נולדה ב-28 באוקטובר 2002) היא שחקנית אמריקאית. היא ידועה בתפקידה כאיזבל "בלי" קונקלין בסדרת הטלוויזיה הקיץ שבו הפכתי ליפה, המבוססת על הרומן באותו שם מאת ג'ני האן.
ביוגרפיה
לולה טאנג גדלה בעיר ניו יורק וסיימה את לימודיו בלה גארדיה תיכון למוזיקה ואומנות ולאמנויות הבמה בשנת 2020. אמה ממוצא סיני ושוודית ואביה ממוצא מזרח אירופאי. סבתה מצד אמה היא שוודית.
בסתיו 2020, היא החלה ללמוד בבית הספר לדרמה של אוניברסיטת קרנגי מלון כמגמת משחק. היא סיימה את השנה הראשונה שלה בבית הספר ולאחר מכן לקחה שנה חופש כדי להצטלם לסדרה הקיץ שבו הפכתי ליפה.
טונג מנגנת בגיטרה וזמרת.
קריירה
במהלך הסמסטר השני של השנה הראשונה של טונג באוניברסיטת קרנגי מלון, המנהל פנה אליה כדי להתחיל לעבוד יחד עם אודישן. האודישן היה לתפקיד הראשי של איזבל "בלי" קונקלין בסדרת הטלוויזיה הקיץ שבו הפכתי ליפה , עיבוד הטלוויזיה של אמזון פריים לטרילוגיית רבי המכר של ג'ני האן. בזמן שלקחה שיעורים מקוונים בקולג', טאנג נבחנה לסדרה בזום. מאוחר יותר היא קיבלה את התפקיד, שהוא תפקיד המשחק הראשון שלה. לפני יציאת העונה הראשונה, אמזון פריים חידשה את הסדרה לעונה שנייה, שצולמה בקיץ 2022.
בספטמבר 2021, זמן קצר לאחר שקיבל את התפקיד הראשי בסדרה, טאנג חתמה בסוכנות הכישרונות האמריקאית, Creative Artists Agency.
מי מפחד מהזאב הרע (סרט)
מי מפחד מהזאב הרע (באנגלית: Big Bad Wolves) הוא סרט מותחן-אימה ישראלי, משנת 2013, אותו כתבו וביימו אהרון קשלס ונבות פפושדו. זהו סרטם המשותף השני של השניים, לאחר "כלבת", שיצא בשנת 2010. בסרט מככבים ליאור אשכנזי, רותם קינן, צחי גראד ודב גליקמן.
הסרט יצא לאקרנים בבתי הקולנוע בישראל ב-15 באוגוסט 2013. זכה לביקורות אוהדות מצד המבקרים ששיבחו בעיקר את צורת המשחק של אשכנזי ואת קטעי העינוי והמתח בסרט והיה להצלחה בקופות עם הכנסות של יותר מ-151 אלף שקלים.
עלילה
שלושה ילדים משחקים מחבואים בסמוך לצריף נטוש. אחת הילדות מחליטה להתחבא בתוך ארון, אך בסיום המשחק היא אינה נמצאת שם והילדים האחרים מוצאים רק את אחת הנעליים שלה. מיקי (ליאור אשכנזי), הוא בלש במשטרה הממונה על החקירה למציאת הילדה הנעדרת. הוא חוטף את דרור (רותם קינן), מורה לתנ"ך והחשוד העיקרי בחטיפה (בעקבות עדות ראייה), ומענה אותו במכות על מנת שיגלה לו היכן הילדה, בסיועם של רמי (מנשה נוי), מפקדו הישיר של מיקי, ושני בלשים נוספים (גיא אדלר וארתור פרי). תוך כדי שדרור חוטף מכות, מיקי מקבל הוראה לשחרר את דרור ולהתנצל בפניו (על אף שבמשטרה סבורים שהוא אכן החוטף).
במהלך שהותם לבד בפעם השנייה, מיקי אומר לדרור לשקר ולהודות באשמתו על מנת להרוויח זמן. לקראת הערב, אביו של גידי, יורם (דב גליקמן), מגיע לביקור לא צפוי, ולמרות ניסיונותיו של גידי להסתיר את הנעשה במרתף, מעשיו נחשפים. גידי מסביר לאביו שדרור הוא רוצח נכדתו, והשניים מסכימים לשתף פעולה. לאחר שהוא מעונה בעזרת מבער, דרור נשבר ומספר לגידי שהוא קבר את ראשה של בתו באגף חדש שבונים חצי קילומטר מהבית ספר בו הוא לימד. ההודאה היא שקר שנועד להרוויח זמן ולאפשר למיקי ודרור לברוח. גידי נוסע למקום שדרור תיאר לו, אך במקביל אביו נרדם לאחר שהוא אוכל בטעות עוגה עם סם הרדמה שגידי הכין בשביל דרור. מיקי משתחרר מאזיקיו אבל אינו משחרר את דרור בטענה שהוא יעכב אותו במצבו. דרור מזהיר את מיקי שאם הוא יעזוב אותו כאן הוא יצטער על זה כל חייו, מיקי מתעלם מן האיום ובורח. הוא נתקל בצעיר ערבי על סוס (קייס נאשף) ומבקש ממנו שיחת טלפון למפקדו. מפקדו, צביקה, מספר לו שאשתו נמצאת איתו, וזו מספרת למיקי שבתם הקטנה נעדרת כבר כמה שעות (מהשעה שמיקי לא אסף אותה משיעור בלט), וכי היא אינה עונה לפלאפון שלה. באותו זמן, גידי אינו מוצא דבר במקום אליו שלח אותו דרור. הוא נתקף כעס בעודו מבין שדרור שיקר לו, וחוזר לביתו על מנת להרוג אותו. הוא תופס מסור חלוד ומתחיל לערוף את ראשו של דרור בעוד הוא בהכרה מלאה. מיקי הנחרד חוזר לדירה במטרה לגלות מדרור היכן נמצאת בתו. זה מאוחר מדי, וברגעיו האחרונים בחיים דרור מסתכל בעיניו של מיקי בשקט, מחייך, ומת.
בסצנת הסיום של הסרט נראה רמי (בלש במשטרה ומחליפו של מיקי) עוזב את דירתו של דרור לאחר שהוא מודיע כי אין בה ממצאים מיוחדים. המצלמה ממשיכה לחדר פנימי, שם נראית ילדה מוטלת על המיטה.
הפקה
הסרט הופק על ידי UCM בשיתוף יונייטד קינג ובתמיכת קרן יהושע רבינוביץ לאמנויות תל אביב - פרויקט קולנוע.
ביקורות
הסרט זכה לאהדת המבקרים הן בישראל והן ברחבי העולם והשתתף בפסטיבלים נחשבים. אורי קליין (הארץ) כתב כי הסרט מעיד על עשייה קולנועית מיומנת וכי הוא מהווה "אבן דרך משועשעת בתולדות הקולנוע הישראלי". שמוליק דובדבני (ynet) כתב על הסרט כי הוא "יצירה מסוגננת להפליא, משובצת בקטעי הומור שחור עסיסיים, וכזו שממצבת את קשלס ופפושדו בחזית עושי הסרטים בארץ". במאי הקולנוע קוונטין טרנטינו הגדיר את הסרט "כטוב ביותר בשנה החולפת" בפסטיבל הסרטים של פוסן, ואף עזר בהפצתו ברחבי העולם.
מועמדויות וזכיות בפרסים
הסרט זכה בפרס הסרט הטוב ביותר ובפרס התסריט המצטיין בפסטיבל "פנטסיה" במונטריאול. הסרט היה מועמד ל-11 פרסי אופיר, מתוכם זכה בחמישה, בקטגוריות: הצילום, העיצוב האמנותי, המוזיקה, הפסקול והאיפור. ב-26 ביוני 2014 זכה הסרט בפרס סאטורן לסרט הזר הטוב ביותר ולפסקול הטוב ביותר.
סמואל גריבס
'''סמואל א. גריבס (באנגלית: Samuel A. Greaves''') הוא קצין בדימוס בדרגת לוטננט גנרל בחיל האוויר של ארצות הברית. בתפקידו האחרון כיהן כראש הסוכנות להגנה מפני טילים. לאחר שחרורו מונה לסגן נשיא בחברת בואינג.
ביוגרפיה
גריבס סיים ב-1982 תואר ראשון בהנדסת אלקטרוניקה מאוניברסיטת קורנל והתגייס לחיל האוויר. התחיל את דרכו כמהנדס אוויוניקה בתוכנית מעבורות החלל. בשנים 1986–1990 שירת בלהק ניסויי החלל 6595 והיה אחראי על מערכות שיגור טילי הטיטן. לאחר מכן שירת במשרדי מזכיר חיל האוויר של ארצות הברית כאחראי מבצעי ניסוי ושיגור של מעבורות חלל ולוויינים וכעוזרו של ראש מחלקת פרויקטים מיוחדים. בשנים 1995–1996 שירת כמנהל יישומי מערכות חלל לאומיות במפקדת פיקוד הקרב של חיל האוויר. לאחר לימודים במכללה לפיקוד ומטה של חיל האוויר מונה לראש ענף ריגול וסיור במחלקת החלל והסיור של חיל האוויר.
ביוני 2001 מונה למפקד מתקן התמיכה בתקשורת של חיל האוויר, באתר שיגור הטילים וייט סאנדס בניו מקסיקו. באוגוסט 2002 עבר לשרת במרכז מערכות החלל והטילים. ביוני 2004 מונה למפקד להק השיגור ה-45 בנמל החלל קייפ קנוורל. באוגוסט 2006 מונה למפקד כנף מערכות השיגור בבסיס חיל האוויר לוס אנג'לס.
ביוני 2008 מונה למפקד כנף מערכות תקשורת לוויינים צבאיים. במהלך תפקיד זה קודם לדרגת בריגדיר גנרל. באוגוסט 2009 מונה לסגן מפקד מרכז מערכות החלל והטילים של חיל האוויר. בפברואר 2011 מונה לראש תחום תכנון בפיקוד החלל. באוגוסט 2012 מונה לסגן ראש סוכנות ההגנה מפני טילים של ארצות הברית בדרגת מייג'ור גנרל. ביוני 2014 הועלה לדרגת לוטננט גנרל ומונה למפקד המרכז למערכות חלל וטילים של חיל האוויר.
ביוני 2017 מונה לראש הסוכנות להגנה מפני טילים במחלקת ההגנה של ארצות הברית. הוא כיהן בתפקיד עד יוני 2019.
במהלך הקריירה הצבאית שלו היה גריבס שותף לשיגורם של 11 משימות מעבורות החלל ולמעלה מ-30 שיגורי טילים למשימות לא מאוישות.
לאחר שחרורו מונה לסגן נשיא בחברת בואינג, בה משמש כמתכנן הראשי של תחום החלל והשיגורים.
גריבס בעל תואר שני במדעי המחשב מאוניברסיטת החוף המערבי בלוס אנג'לס ובעל תואר שני בלימודי אסטרטגיה ממכללת המלחמה של חיל האוויר.
צ'וצ'קו לוי
שמואל צ'וצ'קו לוי (נולד ב-24 בינואר 1940) הוא כדורגלן עבר ומאמן כדורגל ישראלי, ששיחק בעמדת הבלם ומזוהה עם קבוצת מכבי יפו.
קריירת משחק
שמואל צ'וצ'קו לוי נולד בסופיה. אביו היה זגג וממקצועו של אביו נולד הכינוי שלו. צ'וצ'ו (בבולגרית: שובר) וצ'וצ'קו משמעו: "השובר הקטן". ב-1949 עלה עם משפחתו לישראל, תחילה למעברת פרדס חנה ולאחר מכן ליפו בסמוך ל"מגרש הפחים". כילד השתתף בהכשרת המגרש אשר שכן בתוך "פרדס דג'אני", למשחקי כדורגל. ב-1955 עלה לסגל קבוצת הבוגרים בליגה הלאומית וזאת מבלי ששיחק קודם לכן בקבוצת הנוער. משחק הליגה הראשון שלו בשורות מכבי יפו היה ב-8 בדצמבר 1956 מול הפועל חיפה. הוא שיחק גם במשחק גמר גביע המדינה 1956/1957. צ'וצ'קו לוי שיחק תחילה בעמדת הקשר האחורי ובהמשך בעמדת הבלם. משחק הליגה האחרון שלו בשורות מכבי יפו היה ב-16 בנובמבר 1969 מול הכח מכבי רמת גן, במחזור התשיעי של עונת 1969/1970 בליגה הלאומית.
לוי הוזמן על ידי המאמן ג'רי בית הלוי ושיחק בנבחרת מכבי ישראל במסגרת המכביה החמישית. הזימון לנבחרת ישראל בכדורגל הגיע בשנת 1959 על ידי המאמן גיולה מאנדי. לזכותו של צ'וצ'קו רשומות שתי הופעות בשורות נבחרת ישראל בכדורגל. הראשונה ב-21 באוקטובר 1959 מול נבחרת יוגוסלביה בכדורגל, והשנייה ב-5 בדצמבר 1959 מול נבחרת איראן בכדורגל.
לוי קיבל פעמיים הצעות לעבור לקבוצות אחרות. ב-1961 מהפועל פתח תקווה, ואף על פי שרצה לעבור בכדי לשפר את מצבו הכלכלי, ויתר על ההצעה לאחר לחץ כבד שהפעילה הנהלת מכבי יפו ואוהדיה. ב-1963 קיבל הצעה לשחק בדרום אפריקה תמורת שכר גבוה, אך שוב לאחר לחץ של ההנהלה והאוהדים ויתר עליה. בשנת 1968 החליף לתקופה קצרה את המאמן הבולגרי אלכסנדר פופוב שהתפטר ושימש כמאמן-שחקן. במהלך עונת 1969–1970 עבר לשחק במכבי בת ים מליגה ב' דרום א' ובסיום העונה פרש ממשחק.
ב-2019 זכה בפרס מפעל חיים מטעם מכבי ישראל על פועלו לחינוך ואימון בוגרים, ילדים ונוער בקבוצות כדורגל לאורך כחמישים שנים. הפרס הוענק לו ב-2 בספטמבר 2019 בטקס שנערך בכפר המכביה.
קריירת אימון
לאחר פרישתו ממשחק פעיל, עבר לוי קורס מאמנים בהדרכתו של עמנואל שפר. בתחילת דרכו כמאמן ראשי, אימן לוי בעונת 1970–1971 את מכבי בת ים, איתה העפיל מליגה ב' לליגה א'. בעונות 1971–1974 אימן בהפועל צפון תל אביב מליגה ב'.
בעונת 1974–1975 אימן את מכבי רמת השקמה מליגה ב' דרום א' ובסיום העונה העפילה הקבוצה לליגה א' מהמקום הראשון.
בעונות 1975–1978 חזר למכבי יפו ואימן את קבוצת הבוגרים בליגה הלאומית. בעונה הראשונה סיים במקום ה-11, בעונה השנייה סיים במקום השני והעפלה לגביע האינטרטוטו ובעונה השלישית התפטר לוי מתפקידו בסוף חודש דצמבר.
בעונת 1978–1979 החל לאמן את הפועל מרמורק שעלתה לליגה הארצית. בסיום העונה ירדה מרמורק בחזרה לליגה א'. בעונת 1980–1981 אימן את בית"ר רמלה בליגה הארצית. לאחר מכן אימן את הפועל קריית מלאכי וצעירי יפו.
בעונת 1984–1985 חזר שוב לאמן את מכבי יפו בליגה הלאומית וסיים איתה במקום ה-12. בעונת 1987–1988 אימן את מכבי עירוני אשדוד מליגה ב' וסיים איתה במקום החמישי.
בעונת 1989–1990 אימן את מכבי יפו בליגה הארצית וסיים איתה במקום השמיני.
בהמשך אימן לוי במחלקות הנוער של קבוצת מכבי יפו, הפועל נחלת יהודה, מ.ס שיכון המזרח, הפועל נחלת יהודה ועירוני ראשון לציון.
כתמתמים
כתמתמים היא סדרת טלוויזיה ישראלית חינוכית לילדים המשודרת בערוץ הופ!.
עלילה
בכל פרק, כתם, צבע ופחית מארחים אמנים. בעזרת חומרים זמינים בכל בית, הם יוצרים משחקים, קישוטים ואביזרים שונים.
דנה קמה
עלילה
הסדרה מלווה את אינטרנשיונל אחרי פסק זמן בקריירה בעקבות מגפת הקורונה, בהפקה של שירים חדשים וחזרה לבמות, במערכות היחסים עם הקרובים אליה, ובהגעה לאירוע חתונה משפחתי לאחר שנים ללא קשר עם רוב בני משפחתה על רקע נטייתה המינית, ולאחר ניתוח שינוי המין שהיא עברה.
הפקה
ב-21 בדצמבר 2021 פורסם על הפקת סדרה חדשה בכיכובה של אינטרנשיונל. ב-28 בדצמבר, פורסם קדימון ראשון וכן נחשף שם הסדרה – דנה קמה.
ב-8 במרץ 2023 לרגל יום האישה שודר פרק מקדים לסדרה, המציג את ההכנות והפגישה הראשונה של אינטרנשיונל עם היוצרים. ב-26 במרץ, הסדרה עלתה לשידור במתכונת של יומיים בשבוע.
הסכמה הדדית (סדרת טלוויזיה)
הסכמה הדדית (ברוסית: Обоюдное согласие) היא סדרת טלוויזיה רוסית מסוגת מותחן פסיכולוגי, בבימויה של ולריה גאי גרמניקה. העלילה מתמקדת בבעיית האלימות נגד נשים והמאבק לצדק. את התפקיד הראשי מגלמת סבטלנה איוואנובה. הצילומים החלו ב-3 באוגוסט 2021.
עלילה
הדמות הראשית של הסדרה היא מורה צעירה בשם אנה פיודורובה. היא פונה למשטרה עם הצהרה על אונס קבוצתי שבוצע בה. לדבריה, במהלך טיול משותף ביאכטה היא ספגה אלימות מצד קבוצת גברים משפיעים בעיר המקומית. אמירה זו מעוררת תגובה אלימה מצד התושבים. במקרה זה, עיקר הגינוי אינו נגד האנסים לכאורה, אלא כלפי המורה עצמה. חוקר מנוסה מתחיל לעסוק בחקירה רגע לפני פרישתו. הוא רוצה להשיג צדק ולהעניש את האחראים, אך עומד בפני קשיים חמורים. הבלש לומד שבעבר, אנה הייתה בקשר קרוב עם תלמידה ונאלצה לחזור לעיר הולדתה כדי להימנע מפרסום העניין. אירועי הסדרה מתפתחים במקביל בשני קווים - בהווה, המראה כיצד מתנהלת החקירה, ובעבר, המספר אילו אירועים הביאו את המורה ליאכטה.
הפקה
לדברי המפיק הכללי של הסדרה, דנילה שראפוב, התסריט לפרויקט נכתב במשך שש שנים. צילומי הסדרה החלו ב-3 באוגוסט 2021 במוסקבה ובקרים והסתיימו ב-30 בספטמבר 2021. ההפקה בוצעה בשיתוף פעולה עם חברת הסרטים MTS Media (חברה בת של MTS) ו-Mediaslovo, עבור שירות Kion.
ג'ון לוקאס
מייג'ור גנרל ג'ון פורטר לוקאס (באנגלית: John Porter Lucas; 14 בינואר 1890 - 24 בדצמבר 1949) היה מפקד בכיר בצבא ארצות הברית אשר פיקד על ארמיות במהלך מלחמת העולם השנייה.
תחילת דרכו
לוקאס נולד ב-14 בינואר 1890, בעיר קירניסוויל, שבווירג'יניה המערבית. הוא למד באקדמיה הצבאית של ארצות הברית (וסט פוינט), וסיים אותה בשנת 1911. הוא החל דרכו הצבאית בחיל הפרשים, ושרת בפיליפינים עד שהוחזר לארצות הברית באוגוסט 1914. באוקטובר של אותה שנה, הוא הוצב ברגימנט הפרשים ה-13, אשר הוצב בקולומבוס שבניו מקסיקו. בינואר 1915 הוא מונה למפקד המקלענים של הרגימנט. ב-9 במרץ 1916 הותקפה העיירה קולומבוס בידי גדוד פושטים מקסיקניים של פנצ'ו וייה, במה שנודע כקרב קולומבוס. במהלך הקרב, התבלט לוקאס באומץ לבו, כאשר פילס את דרכו יחף בין שורות התוקפים והגיע אל מגדל השמירה של המחנה, ואז הפעיל את המקלע במגדל וירה עד שהתרכזו סביבו שאר החיילים. לאחר מכן תמרן אותם לוקאס להדוף את המתקפה. לאחר מכן השתתף במשלחת העונשין למקסיקו, שנערכה כתגמול לפשיטותיו של וייה.
באוגוסט 1917 הועבר לדיוויזיה ה-33, וב-15 בינואר 1918 קיבל פיקוד על גדוד במסגרת הדיוויזיה. עם הצטרפותה של ארצות הברית למלחמת העולם הראשונה, נשלחה הדיוויזיה כולה לצרפת כדי ללחום בחזית המערבית. ב-23 ביוני של אותה שנה, פגע בו פגז גרמני ליד אמיין. הוא נפצע קשה, ופונה לבית חולים באנגליה. לאחר מכן נשלח לחופשת הבראה בארצות הברית, ולא הספיק לקחת עוד חלק במלחמה. ב-31 באוקטובר 1918 הוא הועלה לדרגת קפטן.
בין 1919–1920 היה מדריך צבאי, ובשנת 1920 קודם לדרגת מייג'ור ונכנס ללמוד בבית הספר לתותחנות שדה בפורט סיל, אוקלהומה. בשנת 1921 סיים את לימודו, והפך למדריך בבית הספר הנ"ל עד 1923. שימש בתפקידים שונים עד שנת 1927, עת מונה למפקד גדוד ברגימנט התותחנים ה-82. מ-1932 עד 1936 עבד במחלקת כוח האדם של משרד המלחמה, ומיולי עד אוקטובר 1940 שימש כמפקד רגימנט התותחנים ה-1, ולאחר מכן שימש כמפקד של בריגדת התותחנים של הדיוויזיה ה-2. ביולי 1941 קיבל במפתיע את הפיקוד על הדיוויזיה ה-3.
פעילותו במלחמת העולם השנייה
לוקס נכנס לתפקידו כמפקד הדיוויזיה ה-3 בספטמבר 1941, ואימן אותה בפורט לואיס, וושינגטון. באפריל 1942 קיבל פיקוד על הקורפוס ה-3, ופיקד עליו עד מאי 1943. ב-9 בספטמבר של אותה שנה קיבל את הפיקוד על הקורפוס ה-2, ופיקד עליו במשך עשרה ימים בלבד. ב-20 בספטמבר הועבר לפקד על הקורפוס ה-6, אשר הוצב בסיציליה במסגרת המערכה בסיציליה. הקורפוס השתתף כחלק מהארמייה החמישית של מארק קלארק בפלישת בעלות הברית לאיטליה. הקורפוס שלו הגיע לנאפולי ב-1 באוקטובר, אגב קרבות דמים כנגד הארמייה העשירית הגרמנית. ב-6 באוקטובר הגיעו בעלות הברית אל הנהר וולטורנו. הנהר היה מכשול טבעי, שהבטיח מפני מתקפת נגד בכיוון נאפולי. מאחוריו היה קו מגננה חזק של הגרמנים, שלא אפשר התקדמות ללא היערכות וקבלת אספקה ראויה. בחזית האיטלקית השתרר קיפאון, שאפשר לגרמנים לבצר את צפון איטליה. ב-22 בינואר 1944 פתחו בעלות הברית במתקפה על הגרמנים (קרב אנציו) בניסיון לשבור את הקיפאון. לוקאס היה ספקני מאוד באשר לסיכויי ההצלחה של התוכנית, והתקדמותו הייתה אטית והססנית מאוד, וכמעט הרסה את המבצע כולו. קלארק מינה את לוסיאן טראסקוט כמפקד הקורפוס ה-6, ואת לוקאס מינה כראש מטהו.
לאחר שלושה שבועות חזר לוקאס לארצות הברית, ומונה כמפקד הארמייה ה-14. יחידה זו הייתה מזויפת, ומטרתה הייתה להטעות את הגרמנים ולגרום להם לחשוב כי בעלות הברית מתכננות נחיתה בפה-דה-קאלה, ובכך להפחית את מוכנותם לקראת הפלישה לנורמנדי. הארמייה כללה טנקי דמה שנעשו מעיסת נייר וגומי, מפקדות מדומות, נחתות דמה, ומטבחי שדה שפלטו עשן. באוגוסט של אותה שנה פורקה הארמייה ה-14, ולוקאס התמנה כמפקד הארמייה ה-15. הוא החזיק בתפקיד עד נובמבר 1944, עת הועבר לפקד על הארמייה הרביעית עליה פיקד עד סוף המלחמה.
אחריתו
ב-1946 מונה לראש קבוצת יועצים צבאיים אמריקניים שנשלחה לסייע לצ'יאנג קאי שק במלחמת האזרחים הסינית. ב-1948 חזר לארצות הברית ומונה לראש המטה של הארמייה החמישית שהוקמה מחדש והוצבה בשיקגו. הוא נפטר באופן פתאומי ב-24 בדצמבר 1949, בבסיס הצי האגמים הגדולים בשיקגו, והוא בן 59.
בסרט "אנציו", דמותו של מייג'ור גנרל ג'ק לזלי (ארתור קנדי) ככל הנראה מבוססת על דמותו של לוקאס.
עונת 2013/2014 ב-NBA
עונת 2013/2014 היא העונה ה-68 של ליגת ה-NBA. סן אנטוניו ספרס זכתה בתואר האליפות החמישי שלה לאחר שניצחה בסדרת הגמר את מיאמי היט בתוצאה 1–4. קוואי לאונרד זכה בתואר ה-MVP של סדרת הגמר. ל-MVP של העונה הסדירה בעונה זו נבחר קווין דוראנט שהוליך את קבוצתו, אוקלהומה סיטי ת'אנדר, למאזן השני בטיבו בליגה (59-23), והוכתר כמלך הסלים של ה-NBA עם 32 נקודות בממוצע למשחק.
בתחילת עונת 2013/2014 שינתה ניו אורלינס הורנטס את שמה לניו אורלינס פליקנס, ושארלוט בובקאטס חזרה לכינויה עד עונת 2001/2002 - שארלוט הורנטס. בעונה זו גם חזר מבנה משחקי הגמר שהונהג עד שנת 1984, ובו סדר המשחקים הוא 2-2-1-1-1 (הקבוצה בעלת יתרון הביתיות מארחת את משחקים 1, 2, 5 ו-7 והיריבה מארחת את משחקים 3, 4 ו-6) במקום שיטת 2-3-2 שהונהגה במשחקי הגמר בין 1985 ל-2013. הליגה רשמה מספר שיא של 92 שחקנים בינלאומיים (שאינם אמריקאים) בעת תחילת העונה הסדירה. כמו כן, סן אנטוניו קבעה שיא של מספר השחקנים הזרים בקבוצה אחת עם עשרה. ב-1 בפברואר 2014 מונה אדם סילבר באופן רשמי כנציב (קומישינר) ה-NBA כשהחליף בתפקיד את דייוויד סטרן שפרש.
דראפט 2013
הדראפט בשנה זו התקיים ב-27 ביוני 2013 בברקליס סנטר, אולמה של קבוצת ברוקלין נטס. בהגרלה (לוטרי) זכו הקליבלנד קאבלירס בבחירה הראשונה, שניצלו אותה כדי לבחור את אנתוני בנט שהפך לקנדי הראשון שנבחר בבחירה הראשונה בדראפט. בהמשך, נחשב בנט לאכזבה יחסית למצופה מבחירה ראשונה בדראפט: הוא לא נכלל בחמישיות הרוקיז של השנה, לא פתח באף משחק של קבוצתו וקלע 4.8 נק' בממוצע למשחק בלבד. ארסלן קאזמי שנבחר בבחירה ה-54 על ידי וושינגטון ויזארדס הפך לנבחר האיראני הראשון בתולדות דראפט ה-NBA, אם כי לא חתם על חוזה בקבוצה. דראפט 2013 זכור גם כדראפט האחרון שניהל נציב (קומישינר) ה-NBA היוצא דייוויד סטרן. במהלך טקס הדראפט הפתיע האקים אולאג'ואן את סטרן כשעלה לבמה והודה לו על פועלו ב-30 שנותיו כנציב הליגה. אולאג'ואן הוא הנבחר הראשון שהציג סטרן כנציב ה-NBA בדראפט 1984.
אולסטאר
סוף שבוע האולסטאר של שנת 2014 נערך באולמה של ניו אורלינס פליקנס, הסמות'י קינג סנטר שבניו אורלינס, לואיזיאנה. הוא החל ב-14 בפברואר 2014 והסתיים במשחק האולסטאר ב-16 בפברואר.
משחק האולסטאר
המאמנים במשחק האולסטאר היו פרנק ווגל מאינדיאנה פייסרס המזרחית וסקוט ברוקס מאוקלהומה סיטי ת'אנדר המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל לברון ג'יימס ממיאמי היט שקיבל 1,416,419 קולות. קובי בראיינט מלוס אנג'לס לייקרס נבחר לפתוח בחמישיית המערב אך נעדר מהמשחק עצמו בשל פציעה, והוחלף על ידי כוכב הקבוצה המקומית אנתוני דייוויס. במשחק עצמו ניצחה קבוצת המזרח בתוצאה 155–163. ל-MVP של משחק האולסטאר נבחר קיירי אירווינג מקליבלנד קאבלירס שקלע 31 נקודות ומסר 14 אסיסטים.
פרסים עונתיים
חמישיות העונה
חמישיות ההגנה
חמישיות הרוקיז
פלייאוף 2014
סגל האלופה, סן אנטוניו ספרס: קוואי לנארד, טים דאנקן, טוני פארקר, מאנו ג'ינובילי, בוריס דיאו, דני גרין, טיאגו ספליטר, פאטי מילס, מרקו בלינלי, מאט בונר, קורי ג'וזף, ארון ביינס, ג'ף איירס ואוסטין דיי (דיימיון ג'יימס נכלל בסגל אך לא השתתף בפלייאוף).מאמן ראשי: גרג פופוביץ'.
זכות המרד
בפילוסופיה הפוליטית, זכות המרד היא זכותה או חובתה של אומה להפיל את המשטר כאשר הוא פועל נגד אינטרסים משותפים של אותה אומה. מתוך אמונה בזכות זו, נעשה בה שימוש לאורך ההיסטוריה כדי להצדיק מהפכות שונות ובהן מלחמת האזרחים באנגליה, מלחמת האזרחים האמריקנית והמהפכה הצרפתית.
התפישה של זכות המרד כמושג בפילוסופיה הפוליטית פותח בתחילת עידן הנאורות בחיבור "שתי מסכתות על ממשל מדיני" שנכתב על ידי הפילוסוף ג'ון לוק. זכות המרד מהווה לדעתו חלק בלתי נפרד מתורת האמנה החברתית, בה ניסה להגדיר את המקור והבסיס ליחסים חברתיים. לוק הצהיר כי על פי משפט הטבע (החוק הטבעי), לכל אדם יש את הזכות לחיים, לחירות ולרכוש. תחת האמנה החברתית, קיימת לעם הזכות למרוד בשלטון, כאשר הוא פועל נגד האינטרסים של האזרחים, ולשאוף להחליפו בשלטון שידאג לזכויותיהם. במקרים מסוימים, לפי לוק, הזכות למרד היא חובה, וקיומה מהווה מחסום בפני עריצות שלטונית.
מתן סידי
מתן סידי (נולד ב־2 בדצמבר 1995) הוא דובר ויועץ תקשורת ישראלי ששימש כדוברו של נפתלי בנט בשנים 2018–2022, מתוכן שנה בה שימש בנט ראש ממשלת ישראל.
ביוגרפיה
בין השנים 2013–2014 שימש כשליח הסוכנות היהודית לקהילה היהודית בניו ג'רזי. לאחר מכן התגייס לצה"ל ושירת במתאם פעולות הממשלה בשטחים, כדובר מנהלת התיאום והקישור לעזה ובהמשך כמש"ק דוברות במטה היחידה.
בראשית שנת 2018, החל לשמש כיועץ התקשורת של נפתלי בנט, בעת שכיהן כשר החינוך והתפוצות. בהמשך שימש גם כדובר הקמפיין ומנהל התקשורת של בנט במערכות הבחירות שהתקיימו בין השנים 2019–2021. מנובמבר 2019 ועד מאי 2020 כיהן סידי כדוברו של בנט בתפקידו כשר הביטחון. לאחר הקמת ממשלת ישראל השלושים וחמש ביוני 2020, מונה סידי ליועץ התקשורת של מבקר המדינה.
סידי נכלל ברשימת פורבס 30Under30 של מגזין פורבס ישראל לשנת 2022.
חיים אישיים
סידי נולד וגדל באופקים. כיום מתגורר בתל אביב.
מולוסקום קונטגיוזום
מולוסקום קונטגיוזום (באנגלית: Molluscum contagiosum) הוא זיהום עור וירלי שכיח בקרב ילדים, הגורם להופעת יבלות על העור.
מחלה זו אינה מסכנת את הבריאות והיא חולפת לרוב בעצמה ללא טיפול, אם כי יכולים לחלוף מספר חודשים ואפילו שנים עד להחלמה. מומלץ לטפל בנגעים על ידי הסרתם.
ספריית בית ספר
ספריית בית ספר, אשר מקובל להתייחס אליה במאה ה-21 כ"מרכז משאבים" (School Library Media Center), מאגדת בין כתליה אוספים מגוונים באמצעי מדיה שונים ובתחומי עניין רבים המתאימים לתלמידים בגילים וברמות אישיות שונות, לקריאה, עיון, למידה והרחבת אופקים.
היסטוריה
סוף המאה ה-18 וראשית המאה ה-19 היו תקופות של שינויים ותהפוכות במבנה המדיני, בתפיסה הדתית, בחיי החברה ובכלכלה של מדינות אירופה וארצות הברית. לתמורות אלה הייתה השפעה על ארגון החינוך ועל תוכניות הלימודים. במאה ה-19 הוקמו ברוב ארצות המערב מערכות חינוך ממלכתיות וחילוניות שהגשימו את חובת הלימוד הכללי על ידי חינוך עממי שאת הוצאותיו שילמו בעזרת תשלומי מס. בתקופה זו, בה מטרת החינוך העממי הצטמצמה להענקת חינוך יסודי ולהקניית ידיעות כלליות בלבד, התבססו דרכי ההוראה על תרגול, שינון, חזרה ובחינה. הממשלות, אשר סיפקו את החינוך, לא חיפשו דרכים להשקיע כספים בספריות ובציודן.
עד סוף מלחמת העולם השנייה שימשה ספריית בית-הספר כגוף תומך בהוראה, משלים ספרי לימוד ותורם להעשרת תוכנית הלימודים. על כך נכתב ש. דו"ח ועדת סרטיין והסטנדרטים שפורסמו ב-1925 בארצות הברית, ביטאו תפיסה זו. תפקיד הספרן היה לבחור, לחלק ולהגן על חומרים ולא בהכרח ללמד.
החל משנות ה-60 של המאה העשרים התפתחה תפיסה חדשה שקראה ל"שוויון הזדמנויות" - לכל אחד תינתן הזדמנות ללמוד על-פי כישוריו- תוך שימת דגש על הוראה ולמידה בדרך של גילוי, חיפוש, פתרון בעיות והבנה, למידה גם באמצעות החושים, שימוש בספרי לימוד כנקודת מוצא בלבד ולימוד בעזרת מקורות ידע מגוונים, ושיתוף גורמים אחרים בהוראה, מלבד המורה. "לחידושים בחינוך הייתה השפעה מכרעת על שינוי במעמדה של ספריית בית-הספר. השקט של הספרייה כמחסן ספרים פינה את מקומו לרחש של פעילות".
בעקבות דיונים בכנס של נציגי הקונפדרציה העולמית של מורים, נוסד בשנת 1971 הארגון הבינלאומי לספרנות בתי-ספר - International Association of School Librarianship - IASL.
בשנת 1973 התקבלו קווי היסוד של הארגון, המבוססים על סעיף 7 באמנת זכויות הילד, כפי שפורסמו על ידי האו"ם: על פי קווי היסוד של הארגון "קיומה של ספרייה בבית-הספר הוא חיוני והשימוש המועיל בה הוא חלק חיוני לחינוך חובה חינם. ספריית בית-הספר היא מהותית להתפתחות אישיותו של התלמיד כחלק מההתפתחות התרבותית, הרוחנית והמוסרית של החברה...".
"תפקיד הספרייה והספרן בבית-הספר ובתהליך החינוכי עבר שינוי קיצוני. בשנות ה-80 קודמו רעיונות חדשים אודות תפקיד הספרייה והספרן בבית-הספר. מסמך מדיניות חדשני ורב השפעה הציג את התפיסה הפילוסופית של "שותפים לפעולה" הרואה בספריית בית-הספר שותפה חינוכית חשובה בכל הקשור לתוכנית הלימודים של בית-הספר. התפיסה התקבלה בברכה והורחבה במסמכי מדיניות שפותחו בוועדות הנהלה של בתי-ספר בקנדה, ארצות הברית, אוסטרליה ואירופה. בדרום אוסטרליה נכתב בשנת 1988 מסמך מדיניות הנקרא "שותפים בלמידה". הדיון העולמי הצמיח עקרונות חינוכיים חדשניים ביחס לספריית בית-הספר, כגון: "על ספריית בית-הספר להיות שותפה פעילה בתהליך הלמידה ולהיות משולבת בתוכנית בית-הספר".
ככל שבתי-הספר התרחקו מהוראה המתבססת על ספרי לימוד פרטניים והחלו להסתמך על עקרון הלמידה המתבססת על משאבים שונים, הולכת הספרייה ונתפסת כמרכז ארגוני להעשרה במשאבים. הספרן נדרש מעתה למומחיות בזיהוי ובבחירת חומרי לימוד מתאימים, ולנטילת חלק פעיל בכל תהליך התכנון של הלימודים. אסטרטגיית CPPT (Cooperative Program Planning and Teaching) רואה את המורה בכיתה ואת הספרן, שהוא בעצם מורה-ספרן, כשותפים החוברים יחדיו כדי לתכנן, ללמד ולהעריך שיעורים, אותם ניתן ללמד בכיתה או בספרייה והספרייה הופכת לאזור לימודי במסגרת התוכנית החינוכית של בית-הספר, שונה לגמרי מאותה ספרייה שהייתה חדר ספרים, או חדר עיון, מרוחקים מכל הפעילות הבית-ספרית.
מטרות קיומה של ספרייה בבית-הספר
הנגישות לשירותי ספרייה ולאוספים חייבים להתבסס על הצהרת האו"ם לזכויות האדם וחירותו, ללא הגבלה, צנזורה או לחצים הנובעים מסיבות אידאולוגיות, פוליטיות, דתיות או מסחריות.
ציוד
ריהוט מדפים - יש להשתמש במדפים לפי המפרט הבא:
שולחנות - השולחן יתוכנן בגובה המותאם לתלמידים בוגרים לפי הנחיות הריהוט של משרד החינוך.
רייצ'ל פילד
רייצ'ל פילד (באנגלית: Rachel Lyman Field, נולדה ב־1894, נפטרה ב־1942) היא סופרת אמריקאית, משוררת וסופרת-ילדים. סיפרה הידוע ביותר הוא "היטי, מאה שנותיה הראשונות" שזכה במדליית ניוברי ומספר הספרים הכולל שפרסמה הוא עשרים וחמישה. מבין ספריה תורגמו לעברית רק שניים: "הבלדה על מרגריט לדו" (תרגום: גליה הירש) ו-"הכלב הלץ" (תרגום: ירדנה הדס).
קורות-חיים
רייצ'ל פילד נולדה ב-19.9.84 לאביה הכומר והסופר דויד דודלי פילד, וגדלה בסקוטברידג', מסצ'וסטס. העבודה הראשונה שפרסמה הייתה חיבור בשם "הליכת חורף" שהתפרסם במגזין סנט. ניקולס בהיותה בת 16. היא למדה בבית הספר התיכון רדקליף שם לימד אותה כתיבה ג'ורג' פירס בייקר (אנגלית: Pierce Baker).